కుంభకోణం

**కుంభకోణం** (ఆంగ్లం : **Kumbakonam** (తమిళం கும்பகோணம் ) ఒక పట్టణం, పురపాలక సంఘం. తమిళనాడుకు చెందిన తంజావూరు జిల్లాలో గలదు.

దక్షిణభారతదేశంలో అత్యంత ప్రాచీనమైన పుణ్యక్షేత్రాలలో కుంభకోణం ఒకటి. ఇది మరియొక ప్రసిద్ధ పుణ్యక్షేత్రమైన చిదంబరానికి నైఋతి దిశలో 70 కిలోమీటర్లు (43 మైళ్ళు) దూరంలో ఉంటుంది. పట్టణానికి కావేరి నది ఒకవైపు, అరసలార్ నది ఒకవైపు ప్రవహిస్తూ ఉంటాయి.

సృష్టి కారకుడైన బ్రహ్మచే సృష్టించబడిన అమృతభాండము ప్రళయంలో కొట్టుకుపోతూ పరమశివుడి ఆజ్ఞతో ఇక్కడ వెలిసిందనీ దానివల్లనే ఈ పట్టణానికి కుంభకోణం అని పేరు వచ్చిందనీ స్థానికుల విశ్వాసం. ఈ పట్టణంలో ప్రాచీన దేవాలయాలు చాలా ఉన్నాయి. పన్నెండు శైవ ఆలయాలు, నాలుగు వైష్ణవాలయాలు, అత్యంత అరుదుగా కనిపించే బ్రహ్మ దేవాలయం కూడా ఉంది. వీటిలో సారంగపాణి (విష్ణువు) దేవాలయం చాలా ప్రాశస్త్యమైనది. దీని మధ్యలో ఉండే గోపురం దేవాలయ సముదాయంలో కెల్లా అతి ప్రాచీనమైనది, ఎందుకంటే పన్నెండు మంది వైష్ణవాళ్వార్లలో ఎనిమిది మంది దీని ప్రాశస్త్యాన్ని కీర్తించడం జరిగింది. సా.శ. 1300-1700 మధ్యలో నాయక్ రాజులు ఈ ఆలయాన్ని పలుదశల్లో విస్తరించడం జరిగింది.

దీని గోపురం 44 మీటర్ల (146 అడుగులు) ఎత్తు, 12 అంతస్తులు కలిగిఉంటుంది. ఈ గుడికి రెండు ప్రధాన ద్వారాలుంటాయి. దక్షిణ ద్వారాన్ని దక్షిణాయన కాలంలోనూ, ఉత్తర ద్వారాన్ని ఉత్తరాయణ కాలంలోనూ ఉపయోగిస్తారు. ఆలయానికి ఉత్తర భాగంలో కోమలవల్లి అమ్మవారి గోపురం ఉంటుంది. ఆలయ ఆవరణలో భక్తులు ప్రవేశించే ముందే స్నానం చేయడం కోసం ఒక పుష్కరిణి కూడా ఉంటుంది. ప్రతీ సంవత్సరం ఈ పుష్కరిణిలోనే తెప్పోత్సవం నిర్వహించబడుతుంది. ఇక్కడి పూజలు ఇతర కార్యక్రమాలు పంచరత్ర ఆగమాలను అనుసరించి జరుపబడతాయి. దేవాలయానికి అత్యంత రమణీయంగా చెక్కబడిన రెండు రథాలు కూడా ఉన్నాయి. కొన్ని ప్రత్యేక సందర్భాల్లో వాడేందుకు ఒక వెండి రథం కూడా ఉంది.

## దేవాలయాలు

* చక్రపాణి ఆలయం : ఈ ఆలయం కుంభకోణం రైల్వే స్టేషన్ నుండి వాయువ్య దిశలో 2 కిలోమీటర్ల దూరంలో ఉంది. సూర్యుని అహంకారాన్ని అణచివేయడానికి విష్ణువు చక్ర రూపంలో దర్శనమిచ్చాడు. ఆ తర్వాత సూర్యుడు ఆయన భక్తుడయ్యాడు.
* భగవత్ వినాయక దేవాలయం, కుంభకోణం :  ఇది వినాయక దేవునికి అంకితమైంది. ఈ ఆలయం భారతదేశంలోని తమిళనాడు రాష్ట్రం, తంజావూరు జిల్లాలో ఉన్న కుంభకోణం పట్టణంలో ఉంది.
* నాగేశ్వరస్వామి దేవాలయం: 7వ శతాబ్దపు నాయనార్లు రాసిన తమిళ శైవ రచన, తేవరంలో ప్రశస్తి ఉన్న ఆలయం 
* శివగురునాథస్వామి ఆలయం 
* పళైయారై వడతలి దేవాలయం: ఇది కుంభకోణం నుండి 6 కి.మీ దూరంలో కుంభకోణం-ఆవూర్ రహదారిపై, పట్టీశ్వరం లోని ధేనుపురీశ్వరార్ ఆలయానికి 2 కి.మీ దూరంలో, దారాశురం నుండి 3 కి.మీ దూరంలో ఉంది. 

## పట్టణంలో ప్రముఖులు
* ఎస్.ఎ.కె.దుర్గ : సంగీత విద్వాంసురాలు.
* సదాశివబ్రహ్మేంద్ర :కర్ణాటక సంగీత వాగ్గేయకారుడు
* అమరావతి శేషయ్య శాస్త్రి (1828-1903) : మచిలీపట్టణం జిల్లా తాసిల్దారుగాను
* శ్రీనివాస రామానుజన్ : గణిత మేథావి.
* ఎస్. శంకర్ : సినిమా నిర్మాత, దర్శకుడు.
* కె.ఎస్‌.గోపాలకృష్ణన్‌ : సినిమా దర్శకుడు.
* శ్రీ రాఘవేంద్ర స్వామి :

## మూలాలు

## బయటి లింకులు
* A Weekly updated Website of Kumbakonam (Both Tamil & English ) 
* List of several prominent Temples in and around Kumbakonam, with pictures
* The greatest of Masters, who lived in kumbakonam and the founder of The Yoga School Friends' society, Master Venkasamy
* Temples in Kumbakonam
* https://web.archive.org/web/20130814100505/http://www.mayiladuthuraionline.com/
* https://web.archive.org/web/20080915231745/http://www.thanjavur.tn.nic.in/tour.htm#14
* Darasuram Temple Virtual Tour
* Kumbakonam Temple City
* Kudamookku

వర్గం:తమిళనాడు
వర్గం:హిందూ దేవాలయాలు
వర్గం:దేవాలయాలు
వర్గం:భారతదేశం లోని ప్రపంచ వారసత్వ ప్రదేశాలు